[Foto’s] Ouma is ook een van die strooimeisiesNana Betty en Christine Quinn ŉ 89-jarige ouma se kleinkind het haar onlangs gevra om een van haar strooimeisies te wees. Nana Betty was glo die aand kaatjie van die baan by haar geliefde kleinkind, Christine Quinn, se troue. “Almal het gelag vir haar snaakse opmerkings en haar woorde van wysheid waardeer,” het Christine aan Huffington Post gesê. “Sy het saam met die res van die gaste op die partytjiebus geklim, in plaas daarvan om huis toe te gaan ‘om te gaan rus’, en sy het nie vir my ma gesê nie! Sy het die hele aand lank gedans.” Christine het gesê daar was ŉ spesiale oomblik toe Nana ook saam met haar man, Pat Quinn, se ouma Bellsie, gedans het. Christine se nooiensvan is terloops ook Quinn. “Mens is net so oud soos jy voel, en ek voel vandag jonk!” het Nana gesê. “Ons word almal oud, maar ons hoef nie almal groot te word nie.” Die foto’s is geneem deur Sweetwater Portraits. (Volg ook die skakel vir nog foto’s.)